**ЛИТЕРАТУРА ЗА ДЕЦА И ЮНОШИ**

Конспект за докторантски конкурс

1. Литературата за деца и юноши – специфика, теории за възникването й; отношението литература за деца – литература за възрастни (проблемът за адресата)
2. Митологичното и фолклорното мислене и диалъгът фолклор – литература. Фолклорните форми и техните проекции в литературата за деца и ютоши.
3. Литературата за деца и юноши в епохата на Българското възраждане – специфика, етични, тематични и семантични акценти. Ролята на преводната литература през периода. Възникване на същинската българска детска литература и начало на българския детски периодичен печат - мястото на Петко Славейков в развитието на процесите; фигурата на Любен Каравелов и проблемите на възпитанието и образованието.
4. Литературата за деца и юноши след Освобождението. Устойчивост на възрожденския нравствен и естетически модел. Представата за „идеалното дете”. Лирическите форми като доминиращи в детската литература през периода – И.Вазов, К.Величков, В.Попович и др. Преодоляване на дидактизма през 90-те години на 19в. в творчеството на Ст.Попов /Чичо Стоян/. Ст.Русев /Дядо Благо/ и традицията на гатанката в българската детска литература. Нови насоки в развитието на детската литература – специфика на прозаичните форми; преосмисляне на отношението поезия – проза.
5. Българската литература за деца и юноши в периода между двете световни войни. Периодичен печат и литературни полемики. Жанрова картина.
6. Развитие на детската литература в периода между двете световни войни. Модернистични търсения и отгласите им в литературата за деца. Развитие на художествения модел - поезията на Дора Габе, Е. Попдимитров, Е.Багряна, Гео Милев, А.Разветников, Н.Фурнаджиев, Н.Вапцаров и др. Разширяване на естетическия хоризонт, търсене на оригинална образност и раздвижване на стиха.
7. Тендинции в развитието на прозата за деца в периода между двете световни войни.

Мястото на А.Каралийчев в българската детска литература – преразказани, авторизирани и авторски приказки; разкази; повести.

Калина Малина и появата на първия български детски роман /”Златно сърце” – връзка с френския романов модел, идейни послания, композиционна схема/ . Елин Пелин – разкази и приказки; форми на присъствие на романовото начало в „Ян Бибиян” и „Ян Бибиян на луната”. Проблемът за непослушното дете и критическите интерпретации на романа.

Ран Босилек – традицията на фолклорната приказка в творчеството му; стихотворения за деца; ”Патиланско царство” - конструиране на нова представа за детето; специфики на ритмизираната проза у нас.

Смешното и пародийното в детската литература като явления, присъщи на периода.

Прозаичните творби на Светослав Минков, Константин Константинов, Георги Райчев и търсенето на нови наративни модели в детската ни литература. Детският периодичен печат – общи насоки и разнообразие; литературни полемики.

1. Детската литература след Втората световна война. Интерпретация на темата за близкото минало – героизация, приключенска схема, художествени клишета. Проблемът за доминацията на идеологическото – форми на присъствие.

Анималистичните разкази на Е.Станев – нова визия за природата и животинския свят. Романите и повестите на П.Вежинов Приключенският и детективският елемент в „Произшествие на тихата улица” – градското пространство и градското дете в текстовете на .Вежинов, интерпретация на социалните взаимоотношения.

Поява на фигурата на „трудното дете” и тенденции в развитието на детската литература през 60-те и 70-те години на 20 в. /Г.Данаилов, М.Ганчев, С.Стратиев и др./

„Ние, врабчетата” на Й. Радичков - проблематика, образност, стремеж към обновяване на детската проза, вплитане на притчовото в текста и връзки с чуждата художествена традиция в областта на литературата за деца.

Търсения в поезията и прозата на 80-те години. Стремеж към синтез на изразните средства на различни видове изкуства в произведенията за деца през последните десетилетия на 20 век.

Детската книга като продукт – съчетаване на словесен и визуален текст, пропорции. Традицията на комикса и неговото вписване сред съвременните произведения за деца. Мястото на фантастичното, на сатирата и пародията в съвременната детска литература (автори по избор).

**Препоръчителна литература:**

**Адаптацията** като стратегия в детската литература. Пловдив, 2005.

**Антология** на българската детска литература. Велико Търново: Абагар, 2000. (Антологията е с критически текстове.)

**Васил** Иванов Стоянов. С., 1985.

**Георгиева-Тенева,** О. Граждански идеи на българската поезия за деца и юноши (1878-1918). София: Сепа-Информа, 2014.

**Георгиева-Тенева**, О. Детската литература и раждането на личността. София: ИК „Проф. Петко Венедиков“, 2020.

**Детска** литература за институтите за начални учители. С., 1980 и сл.

**Детската** книга на ХХІ век и нейните читатели. Сливен, 2008.

**Дяков**, Т. Митология, фолклор, литература. Ч. 1 – 4, С., Ciela

**Емилиян** Станев. Личност и творческа съдба. С., 1997.

**Енчев**, М. Българската литература за деца. Шумен, 1999.

**Енчев**, М. Споменът на лотофагите. Комуникативни стратегии на лирическия текст в българската литература за деца. Шумен, 2000

**Енчев,** М. Българска литература за деца: интерпретации на текстове. Шумен: УИ „Епископ Константин Преславски“, 1999.

**Енчев**, М. Лего: българска литература за деца след Втората световна война. Шумен: УИ „Епископ Константин Преславски“, 2018.

**Константинов**, Г. и Б. Константинова. Български писатели – творци на литературата за деца и юноши. Био - библиографски очерци. Т.1, 1996.

**Николова**, Ю. и др. Поглед към детската литература. Пловдив: УИ „Паисий Хилендарски“, 1990.

**Поетика** на нонсенса. С., 1991

**Сп. „Библиотеката“.** Тематичен брой „Детство и четене“ (съст. Р. Чернокожева). 2014, бр. 3-4.

**Сп. „Литературата“**. Тематичен брой „Детската литература – литература за деца“, кн. 12

**Сп. „Литературата“**. Тематичен брой „Литературата за деца“, 2016, кн. 17.

**Стефанов,** Петър. Българска детска литертаура – ХХ век. Велико Търново: Абагар, 2012.

**Стефанов**, Петър. Детска литература от Възраждането до Втората световна война. Велико Търново: Абагар, 2013.

**Стефанов**, П. Излъганият дявол: Творчеството на Елин Пелин за деца и националната смехова традиция. Велико Търново: УИ „Св. св. Кирил и Методий“, 2000.

**Стойчева**, П. За добронравието, за науката и за отечеството. В: „Деца, изкуство, книги“, бр. 5, 1991.

**Стойчева**, П. Любен Каравелов и литературата за деца. В: „Деца, изкуство, книги“, бр. 3, 1990.

**Стойчева,** С. Литературата за деца – промени в завещаното. София: Сонм, 2014.

**Стойчева,** С. Приказката в българската литература през XIX век: Опит върху емпирията на приказаката. София: Карина – Мариана Тодорова, 2009.

**Стойчева**, С. Приказките на Николай Райнов – между магиката и декорацията. София: УИ „Св. Климент Охридски“, 1995.

**Стойчева** , С. Съвременният български роман за деца в сянката на преводния универсален роман. – https://liternet.bg/publish/sstoicheva/syvremennijat.htm

**Стойчева**, С. Приказката в българската литература през ХІХ век. С., 2009

**Тонов**, А. Фолклор и литература за деца. Специфика на детския фолклор. Велико Търново, 2005.

**Тонов**, А. Поглед към литературата за деца. Велико Търново, 2004.

**Хаджикосев**, С. Ран Босилек. С., 1985.

**Хранова**, А. Двете български литератури. Граници на лирическия контекст. 1999.

**Христоматия** по детска литература. М. **Терзиева**, Д. **Костадинов** – съставители. Бургас, 2005.

**Янев**, С. Българска детско-юношеска проза. София: Отечество, 1987.

**Янев**, С. Критически прегледи: Погледи върху литераурата за деца и юноши. София: Отечество, 1985.

**Янков,** Н. Детска литература – история и критика. С., 1975.

**Допълнителна библиография**

**Вълчева-Димитрова,** Галина. Модели на спомена за детството. Върху българска проза между 20-те и 80-те години на ХХ век. Пловдив: УИ „Паисий Хилендарски“, 2020.

**Енчев,** Младен. Балада за Нангияла: прагматика на смъртта в детската литература. София: Кръгозор, 2018.

**Кокудева,** Росина. Божена Немцова – Ангел Каралийчев: общи фолклорни модели в приказното творчество. Пловдив: УИ „Паисий Хилендарски“, 2018.

**Стефанов,** Петър. Сватбите на Бавкида: Етюди върху приказните поеми на Елин Пелин. Велико Търново: Слово, 2006.

**Тонов,** Ангел. Литературната гатанка в българската поезия за деца. Велико Търново: УИ„Св. св. Кирил и Методий“, 1993.

**Чернокожева,** Росица. Българската литература за деца – психоаналитични и психодраматични прочити: 90-те години на XIX век – 40-те години на XX век. София: Просвета, 2019.

Проф. д-р Паулина Стойчева